
ΠΡΟΕΔΡΙΚΟ ΔΙΑΤΑΓ ΜΑ ΥΠ' ΑΡΙΘΜ. 113 

Περί εφαρμογής της απόφασης 2160 (2014) του 
Συμβουλίου Ασφαλείας του Οργανισμού Ηνω¬ 
μένων Εθνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Το άρθρο 25 του Καταστατικού Χάρτη του ΟΗΕ όπως 
αυτός κυρώθηκε με τον Α.Ν. 585/1945 (Α' 242). 

2. Το άρθρο 1 παρ. 1 του Α.Ν. 92/1967 «περί εφαρ¬ 
μογής αποφάσεων του Συμβουλίου Ασφαλείας των 
Ηνωμένων Εθνών και περί εγκρίσεως και εφαρμογής 
συστάσεων του Συμβουλίου Ασφαλείας και της Γενικής 
Συνελεύσεως» (Α' 139). 

3. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο πρώτο του Π.Δ. 63/2005 (Α' 98). 

4. Το Π.Δ. 24/2015 (Α' 20), όπως τροποποιήθηκε μετο 
ΠΔ 70/2015 (Α' 114). 

5. Το Π.Δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

6. Την απόφαση του Υπουργού Εξωτερικών από 13 
Ιανουάριου 2015 περί δημοσίευσης της απόφασης 
2160(2014) του Συμβουλίου Ασφαλείας των Ηνωμένων 
Εθνών (Α' 10). 

7. Το γεγονός ότι από τις διατάξεις του παρόντος Δι¬ 
ατάγματος δεν προκαλείται δαπάνη σε βάρος του προ¬ 
ϋπολογισμού. 

8. Την υπ'αριθ. 63/2016 γνωμοδότηση του Συμβουλίου 
Επικράτειας μετά από πρόταση των Υπουργών Οικονομί¬ 
ας, Ανάπτυξης καιΤουρισμού, Εξωτερικών, Δικαιοσύνης, 
Διαφάνειας και Ανθρωπίνων Δικαιωμάτων, Οικονομικών, 
Υποδομών, Μεταφορών και Δικτύων και Ναυτιλίας και 
Νησιωτικής Πολιτικής, αποφασίζουμε: 


Άρθρο 1 

Τα μέτρα που προβλέπονται στις διατάξεις του στοι¬ 
χείου (α) του άρθρου 1, καθώς και οι διατάξεις του άρ¬ 
θρου 5 του Π.Δ. 62/2016 «περί εφαρμογής της απόφασης 
1988 (2011) του Συμβουλίου Ασφαλείαςτου Οργανισμού 
Ηνωμένων Εθνών» (Α' 101), εφαρμόζονται σε όλες τις 
προτεινόμενες χρήσεις κεφαλαίων ή άλλων χρηματοοι¬ 
κονομικών περιουσιακών στοιχείων ή οικονομικών πό¬ 
ρων σε σχέση με τα ταξίδια των φυσικών προσώπων που 
έχουν καταχωρηθεί στον Κατάλογο της Επιτροπής που 
έχει συσταθεί σύμφωνα με την απόφαση 1988 (2011) του 
Συμβουλίου Ασφαλείας των Ηνωμένων Εθνών ή των φυ¬ 
σικών προσώπων που είχαν καταχωρηθεί ωςΤαλιμπάν 
πριν απάτην υιοθέτηση της απόφασης 1988(2011) του 
Συμβουλίου Ασφαλείας, συμπεριλαμβανομένων και των 
εξόδων μετακίνησης και διαμονής. 

Άρθρο 2 

Το άρθρο 3 του Π.Δ. 62/2016 «περί εφαρμογής της 
απόφασης 1988 (2011) του Συμβουλίου Ασφαλείαςτου 
Οργανισμού Ηνωμένων Εθνών» (Α' 101), αντικαθίσταται 
ως εξής: «Τα μέτρα που προβλέπονται στις διατάξεις του 
στοιχείου (α) του άρθρου 1 του παρόντος εφαρμόζονται 
και στην άμεση ή έμμεση καταβολή λύτρων, σε ή προς 
όφελος καταχωρημένων φυσικών προσώπων, ομάδων, 
επιχειρήσεων ή νομικών προσώπων, ανεξαρτήτως του 
τρόπου καταβολής ή του προσώπου το οποίο καταβάλ¬ 
λει τα λύτρα.» 

Άρθρο 3 

1. Όταν οι αρχές της Ελληνικής Δημοκρατίας λαμβά¬ 
νουν από τα Ηνωμένα Έθνη την προβλεπόμενη από την 
παράγραφο 24 της απόφασης 2160 (2014) του Συμβου¬ 
λίου Ασφαλείας των Ηνωμένων Εθνών ειδοποίηση περί 
καταχώρησης κάποιου ονόματος στον Κατάλογο της 
Επιτροπής που έχει συσταθεί σύμφωνα με την απόφαση 
1988 (2011) του Συμβουλίου Ασφαλείαςτων Ηνωμένων 
Εθνών, γνωστοποιούν εγκαίρως στα καταχωρούμενα 

φυσικά ή νομικά πρόσωπα την εγγραφή τους στον Κα¬ 
τάλογο. 

2. Η γνωστοποίηση της παραγράφου 1 περιλαμβάνει: 
α) περίληψη των λόγων καταχώρησης, β) περιγραφή των 
επιπτώσεων της καταχώρησης, όπως αυτές καθορίζο¬ 
νται στις σχετικές αποφάσεις, γ) τις διαδικασίες της Επι¬ 
τροπής, η οποία συστάθηκε μετην απόφαση 1988 (2011) 
του Συμβουλίου Ασφαλείας των Ηνωμένων Εθνών, για 
την εξέταση αιτήσεων διαγραφής και δ) τις διατάξεις 
της απόφασης 1452 (2002) του Συμβουλίου Ασφαλείας 
των Ηνωμένων Εθνών, η οποία έχει ενσωματωθεί στην 
ελληνική έννομη τάξη με το Π.Δ. 56/2005 (Α' 86), όπως 
αυτή τροποποιήθηκε με την απόφαση 1735 (2006) του 
Συμβουλίου Ασφαλείας των Ηνωμένων Εθνών, η οποία 
έχει ενσωματωθεί στην ελληνική έννομη τάξη με το 
Π.Δ. 67/2010 (Α' 118), σχετικά με τις διαθέσιμες εξαι¬ 
ρέσεις. 

Στον Υπουργό Εξωτερικών αναθέτουμε τη δημοσίευ¬ 
ση του παρόντος Διατάγματος, στον ίδιο δε Υπουργό και 
στους Υπουργούς Οικονομίας, Ανάπτυξης και Τουρισμού, 


Δικαιοσύνης, Διαφάνειας και Ανθρωπίνων Δικαιωμάτων, 
Οικονομικών, Υποδομών, Μεταφορών και Δικτύων και 
Ναυτιλίας και Νησιωτικής Πολιτικής την εκτέλεση του. 

Αθήνα, 7 Οκτωβρίου 2016 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Οικονομίας, Ανάπτυξης 
και Τουρισμού 

ΓΕΩΡΓΙΟΣ ΣΤΑΘΑΚΗΣ 

Δικαιοσύνης, Διαφάνειας 
και Ανθρωπίνων Δικαιωμάτων 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 

Υποδομών, Μεταφορών 
και Δικτύων 

ΧΡΗΣΤΟΣ ΣΠΙΡΤΖΗΣ 


Εξωτερικών 

ΝΙΚΟΛΑΟΣ ΚΟΤΖΙΑΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Ναυτιλίας 

και Νησιωτικής Πολιτικής 

ΘΕΟΔΩΡΟΣ ΔΡΙΤΣΑΣ 



ΕΘΝΙΚΟ 

ΤΥΠΟΓΡΑΦΕΙΟ 

